b'\n_START_ARTICLE_\nMaria Callas\n_START_SECTION_\nOtro\xc5\xa1tvo\n_START_PARAGRAPH_\nRodila se je leta 1923 v New Yorku, gr\xc5\xa1kima star\xc5\xa1ema Georgeu Kalogeropoulosu in Evangelii Dimitriadou. Kasneje si je njen o\xc4\x8de spremenil priimek v Callas. Ko je Maria imela 13 let se je z materjo preselila nazaj v Gr\xc4\x8dijo, tam pa se je leta 1937 za\xc4\x8dela \xc5\xa1olati na atenskem konzervatoriju za glasbo.\n_START_SECTION_\nGlasbena kariera\n_START_PARAGRAPH_\nLeta 1944 je dobila prvo glavno vlogo, ko je nastopila kot Santuzza v Mascagnijevi operi Cavalleria rusticana. Z vlogo v Ponchiellijevi operi La Gioconda, ki je bila izvedena v Veroni leta 1947 pa se je uveljavila tudi na svetovnem prizori\xc5\xa1\xc4\x8du. Za tem se je proslavila v glavnih vlogah Verdijevih, Donizettijevih in Pucinijevih oper v mnogih znanih opernih hi\xc5\xa1ah. Zaslovela je kot vsestranska pevka, saj je s svojim edinstvenim glasom in sposobnostjo, da se u\xc5\xbeivi v razli\xc4\x8dne like in pevske stile dosegla \xc5\xa1tevilne edinstvene uprizoritve in spodbujala uprizoritve pozabljenih oper._NEWLINE_Leta 1949 je za\xc4\x8dela snemati svojo prvo plo\xc5\xa1\xc4\x8do, po nastopu v Puccinijevi operi Tosca leta 1965 pa se je za nekaj let popolnoma posvetila snemanju. V 70. letih se ji je kljub prizadevanju za vrnitev na velike odre poskus ponesre\xc4\x8dil.\n_START_SECTION_\nZasebno \xc5\xbeivljenje\n_START_PARAGRAPH_\nNjeno zasebno \xc5\xbeivljenje so obremenjevale ljubezenske afere, ki so tudi zasen\xc4\x8dile njeno kariero. Najbolj znana pa je gotovo zveza z Aristotelom Onassisom._NEWLINE_Umrla je zaradi sr\xc4\x8dnega infarkta v Parizu leta 1977 v starosti 53 let.'